CELEX: 62022TN0203
Language: mt
Date: 2022-04-15 00:00:00
Title: Kawża T-203/22: Rikors ippreżentat fil-15 ta’ April 2022 – Il-Pajjiżi l-Baxxi vs Il-Kummissjoni

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/59
            
         
      Rikors ippreżentat fil-15 ta’ April 2022 – Il-Pajjiżi l-Baxxi vs Il-Kummissjoni
      (Kawża T-203/22)
      (2022/C 237/76)
      Lingwa tal-kawża: l-Olandiż
      
         Partijiet
      
      
         Rikorrent: Ir-Renju tal-Pajjiżi l-Baxxi (rappreżentanti: M. Bulterman u J. Langer, aġenti)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tal-15 ta’ Frar 2022 bir-referenza Ares (2022) 1097097 li tiċħad it-talba tar-Renju tal-Pajjiżi l-Baxxi sabiex id-deċiżjoni tas-6 ta’ Jannar 2022 tiġi eżaminata mill-ġdid u sabiex it-terminu ta’ tmien snin għall-irkupru tal-ammonti mħallsa indebitament fil-kawża FresQ jiġi estiż b’erba’ snin;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv ibbażat fuq il-fatt li d-deċiżjoni tal-15 ta’ Frar 2022 hija bbażata fuq il-preżunzjoni żbaljata li l-proċedura ta’ rkupru għadha ma hijiex konkluża.
               
            
                  2.
               
               
                  It-tieni motiv ibbażat fuq il-fatt li l-Kummissjoni tagħmel applikazzjoni żbaljata tat-tielet subparagrafu tal-Artikolu 54(2) tar-Regolament Nru 1306/2013 għaliex hija tikkunsidra li l-qbiż tat-terminu ta’ tmien snin għandu jiġu attribwit lir-Renju tal-Pajjiżi l-Baxxi.